Viborger Samler, 1849-05-05
Veile, den 2den Mai. En herværende Handelscommis, der samme Dag, Slaget stod i Kolding, af sin Principal var sendt derned, for at hente hans derværende Søn, blev paa denne sin Reise anholdt af Jnsurgenterne. Da hans Fortælling herom mulig kan interessere vore Læsere, ville vi lade ham selv fortælle sine Hændelser: "De første tydske Tropper, siger han, traf jeg ved Bramdrup; det var 2 Batailloner, som skulde formere Kjæden, smukt uniformeret Militair, efter preussisk Mønster, med Pikkelhue og Lædertøiet spændt om Livet, istedetfor, som vore Soldater, at bære det i Bandoleer. Disse slap jeg forbi uden at blive anholdt, og ligesaa flere Smaa=Afdelinger, som jeg traf underveis; men ikke langt fra Kolding kom 2 Dragoner mig imøde, som, da jeg benegiede at have Papirer, paa en høflig Maade, erklærede, at jeg maatte følge dem. Gaaende midt imellem disses Heste, marscherede jeg da tilbage til Feltvagten, men dennes Commandeur vilde ikke have med mig at gjøre, men sagde, at jeg kunde giøre en Feltvagt med; til den Ende befalede han Dragonerne at bringe mig til deres Chef. Efterat have paa denne Maade trukket i 2 Timer omkring, traf vi endelig Escadronen. Ritmesteren spurgte, hvem jeg var, om jeg var en Spion o. s. v. Hvad jeg svarede, kan Enhver nok tænke, men i en barsk Tone befalede han derpaa at skyde mig paa Stedet, hvorimod jeg naturligviis paa det Kraftigste protesterede. Ritmesteren erklærede nu, at det heller ikke havde været hans Mening, inviterede mig paa et Glas Viin og befalede min rødskjæggede Ledsager at bringe mig til sit Qvarteer. Ankommen der, blev jeg viist ind i Husets simple Storstue, hvor jeg fandt en Capitain K. af Jngenieurerne, en vakker Mand, der talte Dansk og længe underholdt sig med mig, Jeg spiste Aftensmad med Capitainen, men da hans hele Maaltid bestod af tørt Brød og raat Kjød med Peber paa, kunde jeg ikke godt spise Andet end Brødet; hvad Kjødet angik erklærede jeg, at jeg endnu ikke var vant til at leve paa Feltfod. Natten tilbragte jeg paa en høist ubeqvem Sopha der i Stuen, men det var dog bedre, end i Halmen i den anden Stue, hvori vistnok over 30 Soldater af alle Slags laae henstrakte paa Gulvet. Efter at jeg næste Dag havde spiist et Stykke tørt Brød til Frokost, tog jeg Afskeed med Capitainen og gik, uden videre at anholdes, ligge til Kolding. Hensigten, af min Reise var fornemmelig at opsøge min Principals Søn, og da jeg strax fandt ham, ønskede jeg atter at kunne forlade Byen, hvorfor jeg henvendte mig til en Oberst P. for at erholde den dertil fornødne Passeerseddel, men her kom jeg rettilpas. Jeg blev kaldt ind i et Værelse og underkastet et meget strengt Forhør, og det blev mig sagt, at jeg skulde arresteres saalænge indtil Tydskerne kom til Veile, imidlertid skulde jeg nyde samme Naturalforpleining som Soldaterne. Adjutanten, som gav mig denne Besked, overlod mig derpaa et Par Minutter til mig selv, men vendte derpaa tilbage og sagde, at Obersten tillod mig at gaae frit omkring, men til Veile maatte jeg under Straf at skydes ikke prøve paa at gaae. Jeg slap saaledes godt fra det, medens flere Veilensere maatte tilbringe 8 Dage i Arrest, stedse udsatte for Soldaternes Forbaanelser. En Familie i Kolding tilbød mig Ophold hos sig, og jeg tog glad mod Tilbudet. Naar jeg fraregner nogle ubetydelige Fornærmelser af enkelte Soldater af 9de Bataillon, som fordetmeste bestaaer af fordums Freischarler" led jeg ingen videre Overlast og kan nu betragte hele denne Affaire som et muntert Eventyr. - Jeg var med at ledsage vore i Kolding, faldne Soldater til deres Hvilested og maa lade Tydskerne vederfares den Ret, at denne Jordefærd var meget sømmelig. Der var ialt 26 Liig, meest Danske. Toget aabnedes af en Afdeling af 1ste Jægercorps, hvis Musikcorps blæste en smukSørgemarsch; efter denne kom Major Schindels, med Krandse og Dannebrogsflaget smykkede, Kiste, derefter en falden Tydsker, saa igjen en Dansk og saa fremdeles en Dansk og en Tydsk, for at der ikke skulde være nogen Forskiel i Henseende til Forrangen. Alle Danskes Kister vare smykkede med Krandse og Dannebrogsbaand. Andet Jægercorps har Ligene. Følget bestod af alle Officiererne, Byens Borgere og en Masse Soldater. Hr. Pastor Galskjørt forrettede Jordpaakastelsen paa Dansk og holdt derpaa en tydsk og en dansk Tale. En Menig af Jægerne traadte derpaa frem og holdt en unegtelig god Tale over sine Landsmænd. Majoren kom i en særskilt Grav, alle de andre i en fælleds. Hele Acten var i høi Grad gribende. Kolding er i en høist ramponeret Tilstand, 10 a 11 Gaarde ere brændte. Næsten overalt seer man Spor af Gevær- og Kanonkugler paa og i Husene. – Efter flere Omstændigheder var jeg endelig saa heldig at faae Passeerseddel til Veile, hvor jeg ankom velbeholden den 1ste Mai." (Vl. A.) Den 3die Mai. Man har i Formiddags hørt en vedholdende Kanonade i sydlig eller sydøstlig Retning Man vil vide, at vore Tropper (formodentlig Moltkes og Schleppegrels Brigader) fra den tidlige Morgenstund af have kæmpet med Fjenden imellem Viuf og Alminde. Noget Nærmere herom er endnu ikke bekjendt. (S. Bl.)